شەفەق نیوز/ وەڕیەوبەرایەتی پۆلیس پارێزگای هەولێر پایتەخت هەرێم کوردستان، ئمڕوو جومعە، خەوەردا لە مردن و زەخمداری سێ کەس ک دوانیان ئەفسەرن وە رویداو تلیان رخبەریگ لەناوراس شار هەولێر.
وەریەوبەرایەتیەگە لە بەیاننامیگ رەسیە ئاژانس شەفەق نیوز وت: ئمڕوو ساعەت چوار شەفەق  خەوەردار کریایمن  لە رویداویگ هاتوچوی لە جادەی (100) مەتری لە نزیک ناوەند وەرزشی و جادەی "غەزالی".
وتیش، هەنای هێزەیل رەسین نووڕستن ماشینیگ "هۆندای ڤۆلستەر"  وە تونی فرەیگ خوەی کیشایە وە بڕیگ لە مەردمەگە ک بویە هوکار مردن ئەفسەریگ پۆلیس عراق " ملازم دیانا محەمەد فەرەج" و "روسول کەمال عەبدولرەحمان" و هاولاتی "نور محەمەد فەرەج" و  زەخمداری ئەفسەر "ملازم ئاڤان ئیبراهیم تاهر " ک تەندروسی ناجیگیرە.
دیاریکرد، پەراو لێکۆڵینەوە لە رویداوەگە وازکریایە و رانندەی ماشینەگە دەسگیر کریایە وە پای ماددەی (24)  لە یاسای سزادان هاتوچو و  دەسگیریایە بان ماشینەگەی.
